Държавен вестник, бр. 89, 2022 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  89
Раздел IV
Условия и ред за предоставяне на достъп до 
информация в регистъра
Чл. 14. Достъпът до данни в регистъра се 
осъществява по електронен път чрез информа­
ционната система по чл. 3 при предварително 
оповестени прозрачни, пропорционални и 
недискриминационни условия.
Чл. 15. (1) Данните по чл. 4, т. 2, букви 
„а“ и „б“ са публични и свободно достъпни в 
съответните секции на регистъра.
(2) Операторите на електронни съобщител­
ни мрежи имат свободен и безплатен достъп 
до данните по чл. 4, 5 и 6 в регистъра за 
собствените им обекти след предварителна 
регистрация в информационната система.
(3) Данните по чл. 4, 5 и 6 са за служебно 
ползване от Комисията.
Чл. 16. (1) Служителите, които са получили 
достъп до данните, предприемат подходящи 
мерки за осигуряване на зачитането на пове­
рителността и опазването на производствените 
и търговските тайни.
(2) По отношение на информационната 
система по чл. 3, ал. 1 и процедурата за достъп 
до регистъра Комисията осигурява необхо­
димите организационни и технически мерки 
за защита на данните в регистъра, така че 
достъпът да бъде персонален без възможност 
за ползване на потребителските профили от 
повече от едно лице и при поддържане на съ­
ответните регистрации (логове) за дейностите, 
извършени в системата.
Раздел V
Такси
Чл. 17. За вписване в регистъра се запла­
ща административна такса за разглеждане 
на заявление по чл. 7, 8 и 10 за всяка една 
приемно-предавателна станция – 50 лв.
Чл. 18. (1) Дължимите такси се заплащат 
от операторите при заявяване на съответната 
услуга за вписване в регистъра.
(2) Заплащането на таксите се извършва на 
гише в административно звено за обслужване в 
брой, по банков път или по електронен път. За 
дата на плащане, извършено по банков или 
електронен път, се счита датата на постъпване 
на таксата по сметката на Комисията.
Допълнителна разпоредба
§ 1. По смисъла на тази наредба:
1. „Еквивалентна изотропно излъчвана 
мощност (EIRP)“ означава произведението на 
мощността на входа на антената и усилването 
на антената в дадено направление спрямо 
изотропна антена (абсолютно или изотропно 
усилване).
2. „Приемно-предавателна станция“ е ра­
диосъоръжение по смисъла на § 1, т. 56 от 
допъл­нителните разпоредби на Закона за елек­
тронните съобщения, което излъчва и приема 
радиовълни в хармонизиран радио­честотен 
спектър за предоставяне на електронни съобщи­
телни услуги, което е част от наземна мрежа, 
позволяваща предоставянето на електронни съ­
общителни услуги, и отговаря на изискванията 
за инсталационен клас Е100 или Е+.
3. „Точка за безжичен достъп с малък об­
хват“ е оборудване по смисъла на § 1, т. 70а 
от допълнителните разпоредби на Закона за 
електронните съобщения, което излъчва и 
приема радиовълни в хармонизиран радио­
честотен спектър за предоставяне на елек­
тронни съобщителни услуги, което е част от 
наземна мрежа, позволяваща предоставянето 
на електронни съобщителни услуги, и отго­
варя на изискванията за инсталационен клас 
Е0, Е2 или Е10.
Преходни и заключителни разпоредби
§ 2. Наредбата се приема на основание 
чл. 33, ал. 6 от Закона за електронните съ­
общения.
§ 3. (1) В срок до 3 месеца от влизането в 
сила на наредбата операторите на електронни 
съобщителни мрежи предоставят първоначал­
ната информация за изградените приемно-
предавателни станции по чл. 4. Същата се 
въвежда директно в регистъра от страна на 
Комисията.
(2) Не се дължи административна такса 
при регистрация на приемно-предавателни 
станции, изградени до влизането в сила на 
наредбата, ако е спазен срокът по ал. 1.
(3) В едномесечен срок след изтичането на 
срока по ал. 1 Комисията извършва регист­
рация на изградените приемно-предавателни 
станции в регистъра по чл. 4.
§ 4. (1) В срок до 3 месеца от влизането в 
сила на наредбата операторите на електронни 
съобщителни мрежи предоставят първона­
чалната информация за разположените точки 
за безжичен достъп с малък обхват по чл. 6. 
Същата се въвежда директно в регистъра от 
страна на Комисията.
(2) В едномесечен срок считано от полу­
чаването на уведомление по ал. 1 Комисията 
вписва разположените точки за безжичен 
достъп с малък обхват в регистъра по чл. 6.
§ 5. Комисията публикува на своята ин­
тернет страница образците по чл. 11, ал. 1 
от наредбата.
7127